W Ralbičanskej wosadnej cyrkwi a pozdźišo na hosćinje w Šunowje zhladowaštaj wčera ćělne a duchownje strowaj Pawoł Šołta a jeho mandźelska Hilža rodźena Wowčerkec ze Šunowa na zhromadny žiwjenski puć 60 zbožownych lět.
Dejmantna jubilarka Hilža narodźi so w měrcu 1938 w Smjerdźacej a chodźeše wot 1944 wosom lět w Róžeńće a Ralbicach do šule. Ju wuchodźiwši dźěłaše jako domjaca pomocnica pola Cyžec w Smječkecach, pozdźišo pola pjekarja w Kamjencu a tam tež něšto lět w Lajnertec modowym domje jako předawarka. Po załoženju plastu předźěłaceho zawoda Zeibina w Bóšicach sej tam jeje přećelne wustupowanje a pilnej ruce hač do wuměnkarskeje staroby chwalachu
szl_Latn szl_Latn